cyanic-selkie/wikianc huggingface dataset:
মির্জা সাহিবা
সারসংক্ষেপ
অনেক দিন আগে সিয়াল উপজাতির নিয়ন্ত্রণাধীন শহর খেয়া গ্রামে এক মহিলা একটি সন্তানের জন্ম দেয়। দুর্ভাগ্যক্রমে, মহিলাটি বাচ্চা জন্ম দেওয়ার পর পরই মারা যান এবং শিশুটি মায়ের দুধ থেকে বঞ্চিত হয়। একই সময় আরেক মহিলা একটি কন্যা সন্তান জন্ম দেন। এই মহিলাটি ছোট ছেলে শিশুটির ভরন পোষণের দায়িত্ব নিজের কাধে তুলে নেন। তিনি নিজের মেয়েকে যেমন খাওয়াতেন তেমনি এই ছেলেকেও খাওয়াতেন। এভাবে এই দুই ছেলে ও মেয়ে পরস্পরের "দুধ ভাইবোন" হয়ে ওঠে। প্রাপ্তবয়স্ক হওয়ার পর ফাতেহ বিবি নামে মেয়েটি বিয়ে করে ফয়সালাবাদের নিকটবর্তী দানা আবাদ নামক গ্রামে যাত্রা করে। ফতেহ বিবি খারালদের সর্দার ওয়াঞ্জাল নামক এক ব্যক্তির সাথে বিবাহ বন্ধনে আবদ্ধ হন এবং তাদের ঘরে মির্জা নামে একটি পুত্র সন্তান জন্ম নেয়। এদিকে, ফতেহ বিবির দুধ ভাই, খেয়া খান শিয়াল জাটের সরদার বনে যায় এবং তার ঘরেও সাহিবা নামে এক কন্যা সন্তানের জন্ম হয়। যখন বাচ্চাদের পাঠশালায় গমনের বয়স এসে পড়ে তখন মির্জার বাবা-মা সিদ্ধান্ত নেয় তাদের সন্তানকে "দুধ মামার" বাড়িতে পাঠিয়ে দেবেন যাতে সে সেখানে লেখাপড়া করতে পারে। সাহিবার বাবা তাকে এবং তার ফুফাত ভাই মির্জাকে একই সাথে কুরআন শিখতে পাঠিয়ে দেন। মির্জা প্রথমে খেয়াল করেননি যে তার “মামাতো বোন” সাহিবা যে এতটা সুন্দরী রমণী। তিনি খিওয়াতে পড়াশুনা করতে এসে প্রথমে তাকে লক্ষ্য করেননি কারণ তারা তখন বাচ্চা ছিল। দুটি শিশুর একসাথে বেড়ে উঠার সাথে সাথে দুজনের মধ্যে প্রেমের অনুভূতিগুলি প্রকাশ হতে শুরু করে। একদিন সাহসী যুবক মির্জা স্কুল থেকে ফিরে হাঁটতে হাঁটতে আলাদা পথ ধরল। সেই রাস্তায় একটা বাজার ছিল। বাজার থেকে সাহেবাকে তার পরিবারের জন্য কিছু সবজি কিনে দিল। রান্নার জন্য সবজি বাছাই করল তারা। বণিক যখন সবজি ওজন করতে শুরু করে, তখন সে তার ওজন বাড়িয়ে দেয়, কারণ তখন সে সাহিবার সৌন্দর্যে বিভর হয়ে যায়। মির্জাও তখন তার সৌন্দর্যে বিমোহিত হয়ে পড়ে এবং তার মনের ভিতর সাহিবার জন্য ভালবাসার অনুভূতি তীব্র হয়ে ওঠে। বড় হওয়ার সাথে সাথে মির্জা ঘোড়সওয়ার এবং তীরন্দাজ হিসাবে দক্ষ হয়ে উঠে। মির্জা এতটা দক্ষ ছিল যে তার ছোড়া প্রতিটি তীর যে লক্ষ্য ভেদের জন্য ছোড়া হত সেই লক্ষেই লাগত। অন্য দিকে সাহিবা দিনকে দিন আরও অপরূপ সুন্দরী হয়ে উঠতে থাকে। শীঘ্রই তাদের ভালোবাসা গভীর হতে শুরু করে। মির্জা তার সাহিবাকে ছাড়া এক মুহূর্ত থাকতে পারত না। নিজেদের গড়া স্বপ্নের জগতে বিভর থাকে দুই যুগল।
একদা সাহিবা ভুল ভাবে পড়ার কারণে মৌলোভী তাকে চিম্মাক দিয়ে প্রহার করেন। চিম্মাকের আঘাত ছিল অত্যন্ত যন্ত্রণাদায়ক। দুঃখের বিষয়, মির্জা আর সাহিবার আনন্দময় ভালবাসার দিনগুলি স্থায়ী হয়নি। সাহিবার বাবা-মা তাদের প্রেমের বিষয়টি জানতে পেরে মির্জাকে তার বাবা-মায়ের কাছে পাঠিয়ে দেন। কিছুদিনের মধ্যেই সাহিবার বাবা মা তাহির খান নামে এক ব্যক্তির সাথে সাহিবার বিয়ের ব্যবস্থা করেন। তিনিও একই শহরের অধিবাসী। মির্জা ফিরে যাওয়াতে সাহিবার পিতামাতা খুব সহজেই বিয়ের প্রস্তুতি নিয়ে ফেলেন। সাহিবা তার বন্ধু, কারমু নামে একজন ব্রাহ্মণের মাধ্যমে তার দুর্ভাগ্যজনক বিবাহের কথাটি তাঁর প্রিয়তম মির্জার কাছে প্রেরণ করে। এই কথা শোনামাত্র মির্জা ফিরে আসার সিদ্ধান্ত নিয়ে ফেলে। তার পরিবার তাকে থামানোর চেষ্টা করে কিন্তু সে তাদের কোন কথায় কানে তোলেনি। তাকে যে যেতেই হবে। মির্জা চলে যাওয়ার আগে তাঁর বাবা আর কোন উপায় নেই দেখে মির্যা'র কাছে গিয়ে তাকে বলে যে যাচ্ছ যখন সাহিবাকে সাথে নিয়েই ফিরবে, নইলে ব্যাপারটি অপমানজনক হবে। এই কথার মাধ্যমে মির্জার বাবা ছেলেকে তার ভালবাসা ফিরে পাবার জন্য উৎসাহিত করেন। "চল, আমার বাকী," বলে মির্জা তার ধনুক এবং তীর সজ্জিত হয়ে ঘোড়াটিকে খেয়া গ্রাম পানে ছুটিয়ে নিয়ে যান।
বিয়ের অনুষ্ঠান শুরুর কিছুক্ষণ আগেই মির্জা পৌঁছে যায়। চুপি চুপি সাহিবার ঘরে ঢুকে পড়ে। বিয়ের সাজে সাহিবাকে দেখে মুগ্ধ হয়ে প্রশংসা করে মির্জা। আর এক মুহূর্ত অপেক্ষা না করে সে তার হাতটি ধরে তাকে ঘোড়ার পিঠে নিয়ে নিরাপদ দূরত্বে না পৌছা পর্যন্ত ছুটতে থাকে।
একসময় ক্লান্ত হয়ে তারা গাছের ছায়ায় বসে বিশ্রাম নেওয়ার সিদ্ধান্ত নেয়, এসময় তার প্রিয়তমা সাহিবা মির্জাকে মুগ্ধ দৃষ্টিতে দেখতে থাকে। এদিকে বিয়ের আসরে আসার জন্য সাহিবার ভাইয়েরা তাকে দরজার বাইরে থেকে ডাকতে থাকে। কিন্তু কোন সাড়া না পেয়ে তার বুঝতে পারে যে কোন বিপত্তি আছে। সাহিবাকে ঘরে না দেখতে পেয়ে তারা বুঝে যায় আসল ঘটনা। হবু বর সহ সাহিবার ভাইয়েরা তাকে ও মির্জাকে খুজতে বের হয়। সাহিবা যখন তার ঘুমন্ত প্রিয়তমকে দেখছিল তখন তার মধ্যে এই ভয়ুও কাজ করছিল যে শিগগিরই তারা তার ভাইদের হাতে ধরা পড়বে। সে কি করবে বুঝে উঠতে পারছিল না। যদি তার ভাইয়েরা আসে এবং মির্জার ঘুম ভাঙ্গে তবে নিশ্চিত ভাবে মির্জার ছোড়া অবার্থ তীরের আঘাতে তারা মৃত্যু বরণ করবে। ভাইদের প্রতি করুনার কারণে সে মির্জার প্রতিটি তীরের অর্ধেক ভেঙ্গে ফেলে এই ভেবে যে এতে হয়ত তার ভাইয়েরা প্রানে বেঁচে যেতে পারে। কিছুক্ষণের মধ্যে সাহিবার ভাইয়েরা তাদেরকে গাছের নিচে খুজে পায়। সাহিবার এক ভাই মির্জাকে লক্ষ্য করে ধনুক ছুঁড়ে মারে। ধনুকটি মির্জার গলা ভেদ করে যায়। মির্জা তার ধনুকের জন্য হাত বাড়িয়ে দেখে যে তার ধনুকের তীর গুলো সবই অর্ধেক ভাঙ্গা। সে সাহিবার দিকে তাকিয়ে উত্তর খোঁজার আগেই আরেকটি তীর এসে তাকে মৃত্যুর মুখে ঠেলে দেয়। সাহিবা তার দেহের উপরে ঝুকে পড়ে এবং একই সাথে যুগলের করুন মৃত্যু ঘটে।
জনপ্রিয় সংস্কৃতিতে
মির্জা সাহিবার কাহিনী পাঞ্জাবি সংস্কৃতিতে অত্যন্ত জনপ্রিয়। কিংবদন্তি আলম লোহারের গাওয়া "মির্জা" শিরোনামের জনপ্রিয় গানটির একাধিক সংস্করণ প্রচলিত আছে। এই গল্পটি গানের রুপে আনার প্রথম প্রচেষ্টা করেন এবং ১৯৪১ সালে আলগোজা (ঝোরি) এবং চিমতার সাথে চরম গায়কি শক্তির সাথে গানটি পরিবেশনার একটি স্বতন্ত্র উপায় বের করেন।
বিভিন্ন লোকজ চলচিত্রে এই কাহিনি উঠে এসেছে। যেমন-
মির্জা জাট (১৯৯২), গুগু গিল অভিনীত পাঞ্জাবি চলচ্চিত্র।
টালিডো, ওহাইও
থাম্ব|টালিডো শহরের গুরুত্বপূর্ণ স্থাপনা টালিডো মার্কিন যুক্তরাষ্ট্রের ওহাইও অঙ্গরাজ্যের একটি শহর ও লুকাস কাউন্টির সদর দপ্তর। এটি মধ্য-পশ্চিম যুক্তরাষ্ট্রের অন্যতম গুরুত্বপূর্ণ বন্দরনগরী। এটি জনসংখ্যায় ওহাইও-র চতুর্থ বৃহত্তম ও যুক্তরাষ্ট্রের ৭১-তম বৃহত্তম শহর। টালিডো বন্দর গ্রেট লেকস অঞ্চলের পঞ্চম ব্যস্ততম ও যুক্তরাষ্ট্রের ৫৪ তম বৃহত্তম বন্দর। ১৮৩৩ সালে মাওমি নদীর তীরে শহরটি প্রতিষ্ঠিত হয়। শুরুতে এটি মিশিগান ভূখণ্ডের মনরো কাউন্টির অংশ ছিল। ১৮৩৭ সালে টালিডো যুদ্ধের পরিসমাপ্তি ঘটলে এটি ওহাইও-র অংশ হয়।
১৮৪৫ সালে মায়ামি ও এরি খাল নির্মিত হলে টালিডো শহরটি দ্রুত বৃদ্ধি পায়। নিউইয়র্ক ও শিকাগো রেলসড়কের মধ্যবর্তী স্থানে অবস্থিত হওয়ায় এর প্রসার দ্রুততর হয়। ১৮৮০ এর দশকে এখানে ব্যাপক হারে কাচ উৎপাদন শুরু হয়, যার ফলে শহরটি কাচের শহর নামে পরিচিতি পায়।
ইতিহাস
টালিডো শহরটি যে অঞ্চলে গড়ে ওঠেছে, সেখানে অনেকগুলো ক্ষুদ্র নৃগোষ্ঠীর মানুষ বসবাস করত। এদের মধ্যে রয়েছে- ওয়ানদত, ওজিবোয়ে, পটাটাউমি ও ওদায়া। ১৬৮০ সালের দিকে পশম ব্যবসার সুযোগ নিতে ফ্রেঞ্চরা এখানে একটি বিক্রয়কেন্দ্র প্রতিষ্ঠা করে। ফ্রেঞ্চদের আমন্ত্রণে ওদায়া জাতির লোক মানিতোলিন দ্বীপ থেকে ব্রুস উপদ্বীপে আগমন করে। তারা পরবর্তীতে উত্তর-পশ্চিম ওহাইওতে বসবাস করতে শুরু করে। ওদায়া জাতির মানুষ মাওমি নদীর উৎসমুখে বসবাস করত। তারা ফ্রেঞ্চ ও উত্তর-পশ্চিমে বসবাসকারী গোত্রগুলোর মধ্যে দালাল হিসেবে কাজ করত। ওয়ানদতরা মধ্য ওহাইও এবং লেনাপি ও শাউনি জাতির লোক দক্ষিণাঞ্চলীয় এলাকায় বসবাস করত।
১৮০৭ সালের ১৭ নভেম্বর আদিবাসীরা ডেট্রয়েট চুক্তি স্বাক্ষর করে। তারা দক্ষিণ-পূর্ব মিশিগান ও উত্তর-পশ্চিম ওহাইওর বিশাল ভূখণ্ড যুক্তরাষ্ট্রের নিকট হস্তান্তরে বাধ্য হয়। মিশিগান ভূখণ্ডের গভর্নর উইলিয়াম হাল যুক্তরাষ্ট্রের পক্ষে এ চুক্তিতে স্বাক্ষর করেন।
১৮১২ সালের যুদ্ধের পর অনেক ইউরোপীয়-আমেরিকান বসতি স্থাপনকারী এখানে আগমন করে। আবার, ব্রিটিশ ও আদিবাসীদের সম্মিলিত আগ্রাসনের হাত থেকে বাঁচতে অনেকে পালিয়েও যায়। ১৮১৮ সালে সিনসিনাটির একটি চক্র সোয়ান খাঁড়ির মুখে ৯০০ একর জমি ক্রয় করে। তারা একে পোর্ট লরেন্স নাম দেয়, বর্তমানে যেটি টালিডো শহরের কেন্দ্রস্থল। এর উত্তরেই আরেকটি চক্র ভিস্তুলা শহর প্রতিষ্ঠা করে। চেরি স্ট্রিটে পোর্ট লরেন্স ও ভিস্তুলা সীমানা অবস্থিত।
১৮২৪ সালে ওহাইও বিধানসভা মায়ামি ও এরি খাল নির্মাণ করে। ১৮৩৩ সালে "ওয়াবাস ও ইয়ারি" খাল নামে খালটির সম্প্রসারণ করা হয়। এ খাল নির্মাণের উদ্দেশ্য ছিল সিনসিনাটিকে ইয়ারি হ্রদের সাথে সংযুক্ত করা। এ সময় মাউমি নদীর উত্তর তীরে অবস্থিত অনেক শহর-ই খালটির শেষ গন্তব্য হওয়ার জন্য প্রতিদ্বন্দ্বিতা করছিল। ওয়াটারভিল ও মাউমি শহরের বিরুদ্ধে প্রতিদ্বন্দ্বিতা করার জন্য ১৮৩৩ সালে পোর্ট লরেন্স ও ভিস্তুলা একীভূত হয়ে টালিডো শহর গঠন করে।
ভূগোল
টালিডো শহরের আয়তন ৮৪.১২ বর্গমাইল। এর ৮০.৬৯ বর্গমাইল স্থল ও ৩.৪৩ বর্গমাইল জল।
জলবায়ু
গ্রেট লেকস অঞ্চলের অন্যান্য শহরের মতোই টালিডোর জলবায়ু আর্দ্র মহাদেশীয় ধরনের।
গ্রীষ্মকাল অত্যন্ত উষ্ণ ও আর্দ্র। জুলাই মাসে টালিডো শহরে ৭৩.৫ ডিগ্রি ফারেনহাইট গড় তাপমাত্রা বিরাজ করে। প্রতিবছর গড়ে ৩৭ ইঞ্চি তুষারপাত হয়। বসন্তকাল বছরের সবচেয়ে আর্দ্র ঋতু।
জনমিতি
২০১০ সালের আদমশুমারি অনুযায়ী টালিডোর জনসংখ্যা ২,৮৭,২০৮। শহরে ৬৮,৩৬৪টি পরিবার বসবাস করে। টালিডোর জনসংখ্যার ঘনত্ব প্রতি বর্গকিলোমিটারে ১,৩৭৪.৩ জন। শহরের বাসিন্দাদের ৬৪.৮% শ্বেতাঙ্গ, ২৭.২% আফ্রিকান আমেরিকান, ০.৪% আদিবাসী আমেরিকান ও ১.১% এশীয়। হিস্পানিক ও লাতিনোরা জনসংখ্যার ৭.৪%।
শহরের পরিবারগুলোর গড় আয় ৪১,১৭৫ ডলার। পুরুষদের গড় আয় ৩৫,৪০৭ ডলার ও নারীদের গড় আয় ২৫,০২৩ ডলার। শহরের মাথাপিছু আয় ১৭,৩৮৮ ডলার। ১৪.২% পরিবার ও ১৭.৯% বাসিন্দা দারিদ্র্যসীমার নিচে বসবাস করে। এদের মধ্যে ২৫.৯% এর বয়স ১৮ এর নিচে ও ১০.৪% এর বয়স ৬৫ এর সমান বা বেশি।
গ্রেসন শিলিংফোর্ড
গ্রেসন ক্লিওফাস শিলিংফোর্ড (Grayson Shillingford; জন্ম: ২৫ সেপ্টেম্বর, ১৯৪৪ - মৃত্যু: ২৩ ডিসেম্বর, ২০০৯) ডাবলাঙ্কের ম্যাকোচেরি এলাকায় জন্মগ্রহণকারী ডোমিনিকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিক থেকে ১৯৭০-এর দশকের শুরুরদিক পর্যন্ত সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে কম্বাইন্ড আইল্যান্ডস ও উইন্ডওয়ার্ড আইল্যান্ডস দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন গ্রেসন শিলিংফোর্ড।
প্রথম-শ্রেণীর ক্রিকেট
১৯৬৭-৬৮ মৌসুম থেকে ১৯৭৮-৭৯ মৌসুম পর্যন্ত গ্রেসন শিলিংফোর্ডের প্রথম-শ্রেণীর খেলোয়াড়ী জীবন চলমান ছিল। প্রাণবন্তঃ ডানহাতি বোলার ছিলেন গ্রেসন শিলিংফোর্ড। বোলিংকালে অদ্ভুতভাবে বাঁকানো দৌড়ে অগ্রসর হতেন।
১৯৬৭-৬৮ মৌসুম থেকে ১৯৭৮-৭৯ মৌসুম পর্যন্ত উইন্ডওয়ার্ড আইল্যান্ডসের পক্ষে প্রথম-শ্রেণীর ক্রিকেটে অংশ নিয়েছেন। তন্মধ্যে, ১৯৭১-৭২ মৌসুমে কম্বাইন্ড উইন্ডওয়ার্ড ও লিওয়ার্ড আইল্যান্ডস দলের সদস্যরূপে ত্রিনিদাদের বিপক্ষে ৬/৪৯ লাভ করেন। এটিই তার প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান ছিল।
১৯৬০-এর দশকের শেষদিক থেকে ১৯৭০-এর দশকের সূচনাকাল পর্যন্ত ওয়েস্ট ইন্ডিজ দলের ঊষালগ্নে নিজেকে প্রতিষ্ঠিত করতে ব্যর্থতার পরিচয় দিয়েছেন। তবে, সংক্ষিপ্ত সময়ের জন্যে ওয়েস হল ও চার্লি গ্রিফিথের সাথে নিজেকে মেলে ধরতে চেষ্টা চালিয়েছেন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন গ্রেসন শিলিংফোর্ড। ২৬ জুন, ১৯৬৯ তারিখে লর্ডসে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৩ মার্চ, ১৯৭২ তারিখে ব্রিজটাউনে সফরকারী নিউজিল্যান্ড দলের বিপক্ষে সর্বশেষ টেস্টে অংশ নেন তিনি।
পূর্ববর্তী শীতকালে প্রথম-শ্রেণীর ক্রিকেটে অভিষেক ঘটার পর ১৯৬৯ সালে ইংল্যান্ড গমনার্থে তাকে দলে নেয়া হয়। এ পর্যায়ে তিনি তিনটি খেলায় অংশ নিয়ে মাত্র তিন উইকেট পেয়েছিলেন। এ সফরের শুরুতে বেশ ভালোমানের খেলা উপহার দিয়েছিলেন। তবে, মাংসপেশীতে টান পড়ায় এক মাস তাকে মাঠের বাইরে অবস্থান করতে বাধ্য হতে হয়। অবশেষে লর্ডসে সিরিজের দ্বিতীয় টেস্টে খেলার সুযোগ পান। চার উইকেট লাভ করেন তিনি। ওভালের চূড়ান্ত টেস্টেও তাকে রাখা হয়। কিন্তু, উইকেট শূন্য অবস্থায় মাঠ ত্যাগ করে। এ সফরে সব মিলিয়ে ১৮.৫৮ গড়ে ৩৬ উইকেট দখল করেন।
১৯৭০-৭১ মৌসুমে ভারত ও ১৯৭১-৭২ মৌসুমে নিউজিল্যান্ডের মুখোমুখি হন। এ সময়ে কিথ বয়েস ও বার্নার্ড জুলিয়েন দলে নিজেদেরকে প্রতিষ্ঠিত করে ফেললে অবজ্ঞার পাত্রে পরিণত হন।
আন্তর্জাতিক ক্রিকেট থেকে প্রত্যাখ্যাত হলেও ঘরোয়া পর্যায়ের ক্রিকেটে উইন্ডওয়ার্ড আইল্যান্ডসের সদস্যরূপে খেলা চালিয়ে যেতে থাকেন। এরপর, ১৯৭৮-৭৯ মৌসুম পর্যন্ত কম্বাইন্ড আইল্যান্ডসে খেলেন।
২৩ ডিসেম্বর, ২০০৯ তারিখে ৬৫ বছর বয়সে ডোমিনিকার সলসবারি এলাকায় গ্রেসন শিলিংফোর্ডের দেহাবসান ঘটে।
সিমন্স–স্মিথ বিক্রিয়া
thumb|300px|সিমন্স–স্মিথ বিক্রিয়া চলমান
সিমন্স–স্মিথ বিক্রিয়া একটি জৈব কেলেট্রপিক বিক্রিয়া যেখানে একটি অর্গানোজিঙ্ক কার্বেনয়েড অ্যালকিন (বা অ্যালকাইন) এর সাথে বিক্রিয়া করে সাইক্লোপ্রোপেন উৎপন্ন করে।   বিজ্ঞানী হাওয়ার্ড এন্সাইন সিমন্স, জুনিওর ও রোনাল্ড ডি. স্মিথ এর নামানুসারে এর নামকরণ করা হয়েছে। এই বিক্রিয়ায় মিথাইলিন ফ্রি র‍্যাডিক্যাল অন্তর্বর্তী মাধ্যম হিসেবে কাজ করে যা একইসঙ্গে অ্যালকিন এর দ্বিবন্ধনের সাথে যুক্ত হয়, যার ফলে উৎপাদে দ্বিবন্ধনের আকৃতি বজায় থাকে এবং বিক্রিয়াটি স্টেরিওস্পেসিফিক হয়।
অতএব, সাইক্লোহেক্সিন, ডাইআয়োডোমিথেন এবং একটি জিঙ্ক-কপার কাপল (আয়োডোমিথাইলজিঙ্ক আয়োডাইড ICH2ZnI) একত্রে বিক্রিয়া করে নোরকারেন (বাইসাইক্লো[4.1.0]হেপ্টেন) উৎপন্ন করে।
সাইক্লোপ্রোপেন তৈরির বিভিন্ন পদ্ধতির মধ্যে সিমন্স–স্মিথ বিক্রিয়া অধিক জনপ্রিয়, তবে ডাইআয়োডোমিথেনের উচ্চ মূল্যের কারণে এতে খরচ বেশি হয়। এর পরিবর্তে অন্যান্য সাশ্রয়ী বিকল্প রয়েছে যেমন, ডাইব্রোমোমিথেন বা ডায়াজোমিথেন এবং জিঙ্ক আয়োডাইড। ফুরুকাওয়া মডিফিকেশন অনুসারে জিঙ্ক-কপার কাপল এর স্থলে ডাইইথাইলজিঙ্ক ব্যবহার করলে বিক্রিয়ার হার বৃদ্ধি পায়।
অপ্রতিসম সিমন্স–স্মিথ বিক্রিয়া
ডায়াজো যৌগের উপর নির্ভরশীল অপ্রতিসম সাইক্লোপ্রপেনিকরন পদ্ধতি, ১৯৬৬ সাল থেকে প্রচলিত হলেও,(দেখুন বাইসোক্সাজোলিন লিগ্যান্ড) অপ্রতিসম সিমন্স–স্মিথ বিক্রিয়া ১৯৯২ সালে প্রবর্তিত হয়। এখানে, ডাইক্লোরোমিথেন এর মধ্যে সিন্যামাইল অ্যালকোহল এর সাথে ডাইইথাইলজিঙ্ক, ডাইআয়োডোমিথেন এবং কাইরাল ডাইসালফোনামাইডএর বিক্রিয়া ঘটে:
হাইড্রক্সিল মূলক, জিঙ্ক এর বাহক হিসেবে অপরিহার্য ভূমিকা পালন করে। অনুরূপ একটি বিক্রিয়ার একটি ত্রিমাত্রিক মডেল এখানে দেখা যাবে। (জাভা প্রয়োজন) এই বিক্রিয়ার আরেকটি সংস্করণে লিগ্যান্ডটি সালেন জাতীয় এবং এতে লুইস এসিড ও DIBAL যোগ করা হয়।
অকাইরাল অ্যালকিন
সিমন্স–স্মিথ বিক্রিয়া সরল অ্যালকিনের সাইক্লোপ্রপেনিকরণ করতে ব্যবহার করা যায়। ফুরুকাওয়া মডিফিকেশনের দ্বারা 1,2-ডাইক্লোরোইথেনে ডাইইথাইলজিঙ্ক (Et2Zn) ও ডাইআয়োডোমিথেন (CH2I2) ব্যবহার করে অকার্যকর অ্যাকাইরাল অ্যালকিনের সর্বোত্তম সাইক্লোপ্রপেনিকরণ করা যায় (নিচে দেখুন)। ইলেকট্রন দাতা মূলকের দ্বারা সক্রিয়করণ করা হলে অ্যালকিনের সাইক্লোপ্রপেনিকরণ দ্রুত এবং সহজে ঘটে। উদাহরণস্বরূপ, ট্রাইমিথাইলসিলাইলক্সি-প্রতিস্থাপিত অলেফিনের মত ইনল ইথার প্রায়ই উচ্চ উৎপাদ লাভের জন্য ব্যবহার করা হয়।
হ্যালাইডের ইলেকট্রন আকর্ষণ করার প্রবণতা থাকলেও, অনেক ভিনাইল হ্যালাইড থেকে সহজেই সাইক্লোপ্রপেন তৈরি হয় যা, ফ্লোরো-, ব্রোমো- এবং আয়োডো- মূলক প্রতিস্থাপিত সাইক্লোপ্রপেন উৎপন্ন হয়।
নাইট্রোজেন-প্রতিস্থাপিত অ্যালকিনের সাইক্লোপ্রপেনিকরণ, নাইট্রোজেন-অ্যালকাইলেশনের প্রতিদ্বন্দ্বিতার ফলে জটিল হয়ে ওঠে। এটিকে নাইট্রোজেনের সাথে একটি প্রতিরক্ষক মূলক যুক্ত করে সমাধান করা যায়। তবে, ইলেকট্রন-গ্রহীতা মূলক অ্যালকিনের নিউক্লিওফিলিসিটি হ্রাস করে, যার ফলে উৎপাদ কমে যায়। এসব ক্ষেত্রে ডাইআয়োডোমিথেন (CH2I2) এর স্থলে উচ্চ ইলেক্ট্রোফিলিক বিকারক যেমন, CHFI2 ব্যবহার করলে উৎপাদের পরিমাণ বৃদ্ধি পেতে দেখা যায়।
পলিন
অলেফিনে কোন নির্দেশক মূলকের উপস্থিতি না থাকলে, খুব সামান্য কেমোসিলেক্টিভিটি দেখা যায়। তবে, অ্যালকিনের মত উল্লেখযোগ্য নিউক্লিওফিলিক যৌগ অন্যান্য যৌগের তুলনায় প্রাধান্য পায়। উদাহরণস্বরূপ, ইনল ইথারের সাইক্লোপ্রপেনেশন অত্যন্ত নির্বাচিতভাবে ঘটে থাকে।
কার্যকরী মূলকের সামঞ্জস্যতা
সিমন্স–স্মিথ বিক্রিয়ার একটি গুরুত্বপূর্ণ বৈশিষ্ট্য হচ্ছে এটিকে বহু কার্যকরী মূলকের উপস্থিতিতে ব্যবহার করা যায় যা এর ব্যাপক ব্যবহারের পেছনে ভূমিকা রেখেছে। অন্যান্য বিক্রিয়াসমূহের মধ্যে হ্যালোঅ্যালকাইলজিঙ্ক-মধ্যস্থ বিক্রিয়া অ্যালকাইন, অ্যালকোহল, ইথার, অ্যালডিহাইড, কিটোন, কার্বক্সিলিক অ্যাসিড ও এর উৎপাদ, কার্বনেট, সালফোন, সালফোনেট, সিলেন, ও স্ট্যানেড এর সাথে বেশি সামঞ্জ্যস্যপূর্ণ। যদিও, কিছু পার্শ্বীয় বিক্রিয়াও সাধারণত পরিলক্ষিত হয়।
বেশিরভাগ পার্শ্বীয় বিক্রিয়া ZnI2 উপজাতের লুইস-অম্লত্বের কারণে ঘটে থাকে। যেসব বিক্রিয়ায় অম্ল-সংবেদনশীল উৎপাদ তৈরি হয়, সেখানে উৎপন্ন ZnI2 কে পরিষ্কার করতে Et2Zn জয় করা যেতে পারে, যার ফলে তুলনামুলক কম অম্লীয় EtZnI উৎপন্ন হয়। এই বিক্রিয়াটি পাইরিডিন এর সাথেও ব্যবহার করা যায়, যা ZnI2 ও অন্যান্য বিকারককে শোষণ করে।
পুঠিয়া রাজবাড়ী
alt=|থাম্ব|311x311পিক্সেল|পুঠিয়া রাজবাড়ী এর সম্মুখ অংশ থাম্ব|পুঠিয়া রাজবাড়ি তৎসংলগ্ন আহ্নিক মন্দির পুঠিয়া রাজবাড়ী বা পাঁচআনি জমিদারবাড়ী হচ্ছে মহারানী হেমন্তকুমারী দেবীর বাসভবন। বাংলার প্রত্নতাত্ত্বিক ঐতিহ্যের মধ্যে রাজশাহীর পুঠিয়া রাজবাড়ী অন্যতম। ১৮৯৫ সালে মহারানী হেমন্তকুমারী দেবী আকর্ষনীয় ইন্দো ইউরোপীয় স্থাপত্যরীতিতে আয়তাকার দ্বিতল বর্তমান রাজবাড়ীটি নির্মাণ করেন।
সিমন্স–স্মিথ বিক্রিয়া
কার্যকরী মূলকের সামঞ্জস্যতা
জিঙ্ক কার্বনয়েড এর ইলেকট্রন আসক্তির কারণে সিমন্স–স্মিথ বিক্রিয়ায় বিষম-অণুর মিথাইলিকরণ দেখা যায়। উদাহরণস্বরূপ, দীর্ঘ সময় ধরে অতিরিক্ত বিকারকের উপস্থিতিতে প্রায় সবসময়ই অ্যালকোহলের মিথাইলিকরণ ঘটে। অধিকন্তু, Et2Zn ও CH2I2 অ্যালকাইলিক থিওইথারের সাথে বিক্রিয়া করে সালফার উৎপাদ তৈরি করে, যা পরবর্তীতে 2,3-সিগমাট্রপিক পুনর্বিন্যাস এর মধ্য দিয়ে যায়, এবং এতে অতিরিক্ত সিমন্স–স্মিথ বিকারকের উপস্থিতি ছাড়া একই অণুর অ্যালকিনের সাইক্লোপ্রপেনেশন ঘটে না।
পুঠিয়া রাজবাড়ী
অবস্থান
রাজশাহী জেলা সদর হতে ৩২ কি.মি. উত্তর- পূর্বে নাটোর মহাসড়ক অভিমুখে বাঘা-পুঠিয়া জেলা সড়কের পাশে অবস্থিত। বাসে করে দেশের যে কোন স্থান হতে পুঠিয়া আসা যায় এবং ট্রেনে করে নাটোর অথবা রাজশাহী নেমেও সড়কপথে সহজে আসা যায়। থাম্ব|পুঠিয়া রাজবাড়ীর পিছনের অংশ
সিমন্স–স্মিথ বিক্রিয়া
পরিবর্তিত অবস্থা
সিমন্স–স্মিথ বিক্রিয়াটি সাধারণত এর মূল গঠনে আলোচিত হলেও, এর জিঙ্ক প্রভাবক ও সংযোজিত কার্বনের কয়েকটি পরিবর্তিত অবস্থা প্রস্তাব করা হয়েছে।
ফুরুকাওয়া মডিফিকেশন
ফুরুকাওয়া মডিফিকেশনে জিঙ্ক-কপার কাপলের স্থলে ডাইঅ্যালকাইল জিঙ্ক ব্যবহার করা হয়, যা Et2Zn এর মধ্যে সবথেকে বেশি সক্রিয়। এই পরিবর্তনটি ১৯৬৮ সালে ক্যাটায়নিকভাবে পলিমারকরণযোগ্য অলেফিন যেমন, ভিনাইল ইথারকে এদের সংশ্লিষ্ট সাইক্লোপ্রপেনে রূপান্তরিত করার একটি উপায় হিসেবে প্রস্তাব করা হয়েছিল। কার্বোহাইড্রেটের সাইক্লোপ্রপেনিকরণে এটি অন্যান্য পদ্ধতির তুলনায় বেশি উৎপাদ তৈরি করায় এর ব্যবহার অত্যন্ত উপযোগী। মূল বিক্রিয়াটির মতই, ফুরুকাওয়া মডিফিকেশনের বিক্রিয়াটি স্টেরিওস্পেসিফিক এবং মূল বিক্রিয়াটির থেকে দ্রুততর। তবে, Et2Zn বিকারকটি পাইরোফোরিক (বাতাশের সংস্পর্শে দাহ্য) হওয়ায় সাবধানে ব্যবহার করা উচিত।
পুঠিয়া রাজবাড়ী
ইতিহাস
সপ্তদশ শতকে মোগল আমলে তৎকালীন বাংলার বিভিন্ন রাজ্যের মধ্যে পুঠিয়া জমিদারি ছিল প্রাচীনতম। কথিত যে জনৈক নীলাম্বর মোগল সম্রাট জাহাঙ্গীরের (১৬০৫—২৭ খ্রি.) কাছ থেকে ‘রাজা’ উপাধি লাভ করার পর সেটি পুঠিয়া রাজবাড়ীরূপে পরিচিতি লাভ করে। ১৭৪৪ সালে জমিদারি ভাগ হয়। সেই ভাগাভাগিতে জমিদারের বড় ছেলে পান সম্পত্তির সাড়ে পাঁচ আনা এবং অন্য তিন ছেলে পান সাড়ে তিন আনা। ১৯৫০ সাল পর্যন্ত জমিদারি প্রথা ছিল। প্রথা বিলুপ্ত হলে পুঠিয়া রাজবাড়ীর জমিদারিও বিলুপ্ত হয়। কিন্তু জমিদারি বিলুপ্ত হলেও সে আমলে নির্মিত তাদের প্রাসাদ, মন্দির ও অন্যান্য স্থাপনা ঠিকই এখনো টিকে রয়েছে। অপরূপ এ প্রাসাদটি ১৮৯৫ সালে মহারানী হেমন্ত কুমারী দেবী তার শাশুড়ি মহারানী শরৎ সুন্দরী দেবীর সম্মানে নির্মাণ করান। thumbnail|
সিমন্স–স্মিথ বিক্রিয়া
শার্লেট মডিফিকেশন
শার্লেট মডিফিকেশনে সিমন্স–স্মিথ বিক্রিয়ায় ব্যবহৃত CH2I2 কে অ্যারাইলডায়াজো যৌগ, যেমন, ফিনাইলডায়াজোমিথেন দ্বারা প্রতিস্থাপিত করা হয়, যা নিচের চিত্রে পাথওয়ে A তে দেখানো হয়েছে। স্টকিওমেট্রিক পরিমাণ জিঙ্ক হ্যালাইডের উপস্থিতিতে, উপরে বর্ণিত কার্বেনয়েডের ন্যায় একটি অরগ্যানোজিঙ্ক যৌগ গঠিত হয়। এই বিক্রিয়া স্টাইরিন ও অ্যালকোহল সহ প্রায় সকল অ্যালকিন ও অ্যালকাইনের সাথে ঘটতে পারে। তবে দুর্ভাগ্যবশত, পাথওয়ে B এর মত মধ্যবর্তী উৎপাদও ডায়াজো যৌগের সাথে বিক্রিয়া করে, সিস- অথবা ট্রান্স- 1,2-ডাইফিনাইলইথিন উৎপন্ন করে। এছাড়াও মধ্যবর্তী উৎপাদটি অ্যালকোহলের সাথে বিক্রিয়া করে আয়ডোফিনাইলমিথেন উৎপন্ন করে, যা পরে পাথওয়ে C এর মত SN2 বিক্রিয়ার মাধ্যমে ROCHPh তৈরি হয়।
পুঠিয়া রাজবাড়ী
অবকাঠামো
ভবনের সম্মুখ ভাগের স্তম্ভ, অলংকরন, কাঠের কাজ, কক্ষের দেয়ালে ও দরজার উপর ফুল ও লতাপাতার চিত্রকর্ম চমৎকার নির্মাণ শৈলীর পরিচয় বহন করে। রাজবাড়ীর ছাদ সমতল, ছাদে লোহার বীম, কাঠের বর্গা এবং টালি ব্যবহৃত হয়েছে। নিরাপত্তার জন্য রাজবাড়ির চারপাশে পরিখা খনন করা হয়েছিল।
সিমন্স–স্মিথ বিক্রিয়া
নন-জিঙ্ক বিকারক
প্রচলিতভাবে ব্যবহৃত না হলেও, জিঙ্কের ন্যায় বিক্রিয়ার বৈশিষ্ট্য প্রদর্শনকারী সিমন্স–স্মিথ বিকারক পূর্বে CH2IX এর উপস্থিতিতে অ্যালুমিনিয়াম ও সামারিয়াম যৌগ থেকে উৎপাদন করা হত। এই বিকারকগুলোর ব্যবহারে, অ্যালাইলিক অ্যালকোহল এবং বিচ্ছিন্ন অলেফিন একে অপরের উপস্থিতিতে নির্বাচিতভাবে সাইক্লোপ্রপেনিত হতে পারে। টেট্রাহাইড্রোফুরানে আয়ডো- বা ক্লোরো মিথাইলসামারিয়াম অ্যালাইলিক অ্যালকোহলকে সাইক্লোপ্রপেনিত করতে একটি উত্তম বিকারক হিসেবে কাজ করে, যা সম্ভবত হাইড্রক্সিল মূলকের চিলেটেশন দ্বারা নির্দেশিত হয়। অপরদিকে, ডাইঅ্যালকাইল(আয়ডোমিথাইল)অ্যালুমিনিয়াম বিকারকের ব্যবহারে, CH2Cl2 বিচ্ছিন্ন অলেফিনকে নির্বাচিতভাবে সাইক্লোপ্রপেনিত করে। এই বিকারকগুলোর নির্দিষ্টতার ফলে, সাইক্লোপ্রপেনসমূহকে পলি-অসম্পৃক্ত ব্যবস্থায় স্থাপিত করে, যেখানে জিঙ্ক-ভিত্তিক বিকারক সম্পূর্ণ ও অনির্বাচিতভাবে সাইক্লোপ্রপেনিত করে। উদাহরণস্বরূপ, i-Bu3Al জেরানিওলকে ৬ নং অবস্থানে সাইক্লোপ্রপেনিত করে, যেখানে সামারিয়াম/পারদ ২নং অবস্থানে সাইক্লোপ্রপেনিত করে। এটি নিচে দেখানো হল- তবে, উভয় বিক্রিয়ার শুরুতে ধাতব যৌগের কাছাকাছি স্টকিওমেট্রিক পরিমাণের প্রয়োজন, এবং সামারিয়াম/পারদকে অত্যন্ত বিষাক্ত HgCl2 দ্বারা সক্রিয় করতে হয়।
পুঠিয়া রাজবাড়ী
অবকাঠামো
পুঠিয়া রাজবাড়ীর আশে পাশে ছয়টি রাজদিঘী আছে। প্রত্যেকটা দিঘীর আয়তন ছয় একর করে। মন্দিরও আছে ছয়টি। সবচেয়ে বড় শিব মন্দির। এ ছাড়া আছে রাধাগোবিন্দ মন্দির, গোপাল মন্দির, গোবিন্দ মন্দির, দোলমঞ্চ ইত্যাদি। প্রতিটি মন্দিরের দেয়ালেই অপূর্ব সব পোড়ামাটির ফলকের কারুকাজ। জোড়বাংলা মন্দির, বাংলো মন্দির, পঞ্চরত্ন অর্থাৎ চূড়াবিশিষ্ট মন্দির অর্থাৎ বাংলার বিভিন্ন গড়নরীতির মন্দিরগুলোর প্রতিটিই আকর্ষণীয়। এ ছাড়া রানির স্নানের ঘাট, অন্দর মহল মিলিয়ে বিশাল রাজবাড়ী প্রাঙ্গণ।
সিমন্স–স্মিথ বিক্রিয়া
সংশ্লেষণে ব্যবহার
আধুনিককালে সিমন্স–স্মিথ বিক্রিয়ার অধিকাংশ প্রয়োগে ফুরুকাওয়া মডিফিকেশন ব্যবহৃত হয়। এর মধ্যে উল্লেখযোগ্যভাবে সংশ্লিষ্ট এবং নির্ভরযোগ্য ব্যবহারগুলো নিচে তালিকাভুক্ত করা হল-
γ-কিটো এস্টার গঠনে সন্নিবেশন
β-কিটো এস্টার থেকে γ-কিটো এস্টার সংশ্লেষণে ফুরুকাওয়া মডিফাইড সিমন্স–স্মিথ বিক্রিয়া উদ্ভূত মধ্য়বর্তী সাইক্লোপ্রপেন উৎপন্ন হয়। সিমন্স–স্মিথ বিকারক প্রথমে কার্বনাইল মূলকের সাথে, এবং ক্রমান্বয়ে প্রথম বিক্রিয়া থেকে উৎপন্ন ছদ্ম-ইনল α-কার্বন এর সাথে যুক্ত হয়। এই দ্বিতীয় বিকারকটি মধ্যবর্তী সাইক্লোপ্রপেন উৎপন্ন করে, যা দ্রুত উৎপাদে খন্ডায়িত হয়।
অ্যালিনামাইড থেকে অ্যামাইডো-স্পাইরো [2.2] পেন্টেন গঠন
একটি ফুরুকাওয়া মডিফাইড সিমন্স–স্মিথ বিক্রিয়া অ্যালিন্যামাইডের দ্বিবন্ধনকে সাইক্লোপ্রপেনিত করে অ্যামাইডো-স্পাইরো [2.2] পেন্টেন উৎপন্ন করে, যেখানে দুটি সাইক্লোপ্রপাইল রিং একটি কার্বন পরমাণুর সাথে যুক্ত থাকে। এতে মনোসাইক্লোপ্রপেনিকরণের উৎপাদও তৈরি হয়।
প্রাকৃতিক উৎপাদ সংশ্লেষণ
প্রাকৃতিক উৎপাদ সংশ্লেষণে সাইক্লোপ্রপেনিকরণ বিক্রিয়াসমূহ পর্যালোচনা করা হয়েছে। প্রাকৃতিক উৎপাদ সংশ্লেষণে সিমন্স–স্মিথ বিক্রিয়ার একটি উদাহরণ হল β-ল্যাক্টামেস ইনহিবিটর সিলাস্টিন। বিক্রিয়ার শুরুর উপাদানে একটি অ্যালাইল প্রতিস্থাপক সিমন্স–স্মিথ সাইক্লোপ্রপেনিত হয়, এবং পূর্ববর্তী উপাদান থেকে ওজোনোলাইসিসের দ্বারা কার্বক্সিলিক অ্যাসিড পর্যায়ক্রমে অরক্ষিত হয়।
আবু নছর মোহাম্মদ এহিয়া (খান বাহাদুর)
খান বাহাদুর আবু নছর মোহাম্মদ এহিয়া ওরফে জিতু মিয়া (১৮৫১ - ১৯২৫) ছিলেন সিলেটের একজন জায়গীরদার ও সমাজ সেবক। তিনি জনহিতৈষী কর্মকান্ডের জন্য পরিচিত ছিলেন এবং তার আবাসস্থলটি জিতু মিয়ার বাড়ী বলে পরিচিত যা সিলেটের অন্যতম প্রধান দর্শনীয় স্থাপনা।
জন্ম ও বংশ পরিচয়
জিতু মিয়া ১৮৫১ সালে, মতান্তরে, ১৮৪৮ সালে সিলেটের শেখঘাট এলাকায় তার পৈতৃক বাড়িতে জন্মগ্রহণ করেন। তার পিতার নাম মাওলানা আবু মোহাম্মদ আবদুর কাদির; তিনি আরবী, ফারসী ও উর্দু ভাষায় পারদর্শী পণ্ডিত এবং তিনি কিছু পুস্তকও রচনা করেছিলেন। তার পিতামহ মৌলভী আবু নছর মোহাম্মদ ইদ্রিছ নবাবী আমলে "কাজী" হয়ে সিলেট আসেন এবং সুরমা নদীর তীরবর্তী স্থানে স্থাপনা তৈরী করে স্থায়ীভাবে বসবাস শুরু করেন।
কর্মজীবন
তার কর্মজীবন শুরু হয় ব্রিটিশ সরকারের অধীনে একজন সাব রেজিস্টার হিসেবে। তিনি ১৮৯৭ থেকে ১৯০৩ সাল পযর্ন্ত সিলেট পৌরসভার ভাইস চেয়ারম্যান ও অনারারী ম্যাজিস্টেট ছিলেন।
দেশি গাব
দেশি গাব এক প্রকার সপুষ্পক উদ্ভিদের ফল। দেশি গাব গাছের বিজ্ঞানসম্মত নাম ডায়োস্পাইরস মালাবারিকা, যা ইবেনেসী পরিবারভুক্ত। একে ইংরেজিতে Gaub, Indian persimmon, Malabar ebony, Black-and-white Ebony বা Pale Moon Ebony নামে ডাকা হয়। সর্বোচ্চ ৩৫ মিটার পর্যন্ত লম্বা হতে পারে। এর কাণ্ড কালচে, যার ব্যাস ৭০ সে.মি. পর্যন্ত হতে পারে।
নাম পরিচিতি
গ্রামাঞ্চলের ঝোপ-ঝাড়ে যে গাছটিকে ভয় ভূত-পিচাশের চেয়ে কম নয়- এর নাম দেশি গাব। বহু বর্ষজীবী দেশি গাব বাংলা ও হিন্দিতে গাব, সংস্কৃত ভাষায় এর নাম 'তিন্দুকা', এবং তামিল ভাষায় 'তুম্বিকা' নামে পরিচিত। দেশি গাবের আদি নিবাস দক্ষিণ ও দক্ষিণ-পূর্ব এশিয়া। বিলাতি গাব নামে অন্য একটি ফল রয়েছে যা সম্পূর্ণ ভিন্ন এক প্রজাতি।
গঠন
দেশি গাব গাছ বহুববর্ষজীবি। এটি খুবই ধীরে ধীরে বাড়ে। ঘন পল্লবের পরিপক্ক একটি গাব গাছ ৩০-৩৫ মিটার লম্বা আর ৬৫-৭০ মিটার ব্যাসের হয়ে থাকে। দেশি গাবের ফল গোলাকার। খেতে হালকা মিষ্টি ও কষযুক্ত। সবুজ ফল পাকলে হলুদ বর্ণ ধারণ করে। পাকা ফলের ভেতরটা আঠালো ও চটচটে। এই গাছে পোকা ধরে না। থাইল্যান্ডের আং থং প্রদেশে একে প্রাদেশিক বৃক্ষের মর্যাদা দেয়া হয়েছে।
ব্যবহার
গাবের ফল থেকে ট্যানি জাতীয় আঠা তৈরি করা হয়। টেকসই করতে এর আঠা জালে, পশুর চামড়ায় এবং নৌকায় মাখানো হয়। ফলে সেগুলো টেকসই হয়, পানিতে সহজে নষ্ট হয়না। দেশি গাবের প্রধান ব্যবহার এটাই। এছাড়া কাপড়ে কালো রঙ করতেও এটি ব্যবহৃত হয়।
ঔষধি গুনাগুনা
আয়ুর্বেদাচার্য শিবকালী ভট্টাচার্য চিরঞ্জীব বনৌষধিতে গাবের বিভিন্ন ভেষজ প্রয়োগের কথা উল্লেখ করেছেন। বহুমূত্র, ক্যান্সার, একজিমা, চর্মরোগ, আমাশয়, মূত্ররোগে গাব একটি কার্যকর ভেষজ।
হানি শাফ্‌ট
ইয়নেচা ইয়োহানা শাফ্‌ট (ওলন্দাজ ভাষায় Jannetje Johanna Schaft) (১৬ই সেপ্টেম্বর ১৯২০ – ১৭ই এপ্রিল ১৯৪৫) ওলন্দাজ সাম্যবাদী বিপ্লবী ও গেরিলা যোদ্ধা। দ্বিতীয় বিশ্বযুদ্ধকালীন সাম্যবাদী বিপ্লবীদের প্রতিরোধী লড়াইয়ে তিনি মৃত্যুবরণ করেন। তিনি "লাল চুলের মেয়ে" (ওলন্দাজ ভাষায় Het meisje met het rode haar) হিসেবে সহযোদ্ধাদের কাছে পরিচিত ছিলেন। প্রতিরোধ আন্দোলনে তার গোপন ডাকনাম ছিল "হানি" (Hannie).
প্রারম্ভিক জীবন
উত্তর হল্যান্ডের হারলেমে জন্ম গ্রহণ করেন তিনি। পিতা সোসাল ডেমোক্রেটিক ওয়ার্কার্স পার্টির সাথে যুক্ত ছিলেন। অল্পবয়েসেই রাজনীতি ও সামাজিক আন্দোলনের প্রতি গভীর আকর্ষণ ছিল তার। সমাজবিদ্যা ইত্যাদির প্রতি আগ্রহ তাকে আইন এবং মানবাধিকার নিয়ে পড়াশোনার দিকে নিয়ে যায়। ভ্যাম আমস্টারডাম বিশ্ববিদ্যালয়ে পরার সময় সোনজা ফ্রানক ও ফিলিন পোলক নামে দুই ইহুদি ছাত্রের সাথে বন্ধুত্ব হয়। তখন থেকে বিশ্বে ইহুদিদের ওপর ঘটে চলা অন্যায়ের বিরুদ্ধে সোচ্চার হন। ১৯৪৩ সালে জার্মান বাহিনী নেদারল্যান্ডস দখল করলে বিশ্ববিদ্যালয়ের ছাত্রদের জার্মানির সাথে মিত্রতা শর্তে সই করার হুকুম হয়। শেফট তা দৃঢ়ভাবে প্রত্যাখ্যান করেছিলেন। এর ফলে তাকে বিশ্ববিদ্যালয় ত্যাগ করতে হয়।
প্রতিরোধ যুদ্ধ
প্রথমে ছোটখাটো কাজ দিয়ে নাৎসি পার্টি বিরোধী প্রতিরোধ যুদ্ধে সহায়কের কাজ করতেন শ্যাফট। বিশ্ববিদ্যালয় ছেড়ে নেদারল্যান্ড কমিউনিস্ট পার্টির সহায়ক সংগঠন কাউন্সিল অফ রেসিস্ট্যান্সে (ওলন্দাজ ভাষায় রাড ভান ভেরজেট) যোগ দেন। বাহক হিসেবে কাজের বদলে সশস্ত্র সংগ্রামে সক্রিয় অংশগ্রহণ করার প্রবল ইচ্ছা ছিল তার। জার্মান ভাষা সুন্দরভাবে বলতে পারার জন্যে জার্মান সেনাদের কাছে পৌছে যাওয়া তার পক্ষে সহজ ছিল। জার্মান ও ডাচ-নাজীদের ওপর একাধিক আক্রমণ পরিচালনায় অংশ নিয়েছিলেন তিনি। তবে সমস্ত কর্মসূচীই যে প্রশ্নাতীত ভাবে মেনে নিতেন তা নয়। একবার নাজী সেনাদের শিশুসন্তানদের অপহরণ করার পরিকল্পনা হলে তিনি অসম্মত হন কারণ তার কাছে এই কাজ নাজীদেরই সমতুল বলে মনে হয়। শত্রুপক্ষের কাছে তিনি লাল চুলের মেয়ে হিসেবে পরিচিত হন। নাজীদের সন্ধানতালিকায় উপরের সারিতে ছিলেন এই কমিউনিস্ট যোদ্ধা। তার এক সহযোগী একটি হত্যাচক্রান্তে অংশ নিয়ে আহত হয়ে ডাচ-নাজী সেবিকাকে শাফটের আসল পরিচয় ভুলক্রমে বলে দেয়। নাজীরা শাফটের পিতামাতাকে গ্রেপ্তার করে ভোগৎ কনসেন্ট্রেশন ক্যাম্প এ পাঠায়। এই ঘটনার পরে কিছুটা হতোদ্যম শাফট প্রতিরোধী বাহিনীর সাথে সাময়িকভাবে দুরত্ব তৈরী করেন। পরে যদিও তিনি একাধিকবার বিপ্লবী সন্ত্রাসবাদী কার্যকলাপ, অস্ত্র পাচার, নিষিদ্ধ পত্রিপত্রিকা বিলি ইত্যাদি কর্মসূচীতে ফিরে আসেন। নিজেকে লুকিয়ে ফেলতে চুলের রঙ কালো করে ফেলেছিলেন তিনি।
মৃত্যু
২১ মার্চ, ১৯৪৫ খৃষ্টাব্দে হার্লেম শহরের সেনা নাকাবন্দীতে তিনি ধরা পড়েন নিষিদ্ধ কমিউনিস্ট পত্রিকা বিলির অপরাধে। তাকে জেরা এবং অত্যাচার করে পুলিশ জানতে পারে তিনিই 'লাল চুলের মেয়ে' হানি শাফট। ১৭ এপ্রিল তাকে গুলি করে হত্যা করা হয়। দুইজন নাজী তাকে গুলি করে। প্রচলিত আছে যে প্রথম জনের গুলিতে তিনি আহত হন এবং বলেন "তোমার চাইতেও ভাল গুলি চালাতে পারি আমি"। এরপর দ্বিতীয় ব্যক্তির গুলিতে তিনি মারা যান।
সম্মান
দ্বিতীয় বিশ্বযুদ্ধের পরে ৪২২ জন বিপ্লবীর নাম প্রতিরোধী কমিউনিস্ট বাহিনীর মধ্যে চিহ্নিত করা যায়। এদের মধ্যে শাফটই ছিলেন একমাত্র মহিলা। তার মৃত্যুর পর রানী হুইলহেলমিনা তাকে 'প্রতিরোধের প্রতীক' নামে সম্মানিত করেন। কমিউনিজমের পতনের পর সেদেশে তার স্মরণ নিষিদ্ধ হয়। পরে ডাচ রাজপরিবারের প্রত্যক্ষ তত্বাবধান ও উপস্থিতিতে তার কবর সসম্মানে পুনস্থাপিত করা হয়। শাফটের জন্মস্থান হার্লেমের কেনাউ পার্কে রাজকন্যা জুলিয়ানা তার ব্রোঞ্জ মুর্তির উদ্বোধন করেন। হল্যান্ডে একাধিক বিদ্যালয় ও রাস্তার নামকরন করা হয়েছে তার নামে।
সুকুমার রায়
সুকুমার রায় (৩০ অক্টোবর ১৮৮৭ – ১ সেপ্টেম্বর ১৯২৩) ছিলেন একজন বাঙালি শিশুসাহিত্যিক ও ভারতীয় সাহিত্যে "ননসেন্স ছড়া"র প্রবর্তক। তিনি একাধারে লেখক, ছড়াকার, শিশুসাহিত্যিক, রম্যরচনাকার, প্রাবন্ধিক, নাট্যকার ও সম্পাদক। তিনি ছিলেন জনপ্রিয় শিশুসাহিত্যিক উপেন্দ্রকিশোর রায়চৌধুরীর সন্তান এবং তাঁর পুত্র খ্যাতিমান ভারতীয় চলচ্চিত্রকার সত্যজিৎ রায়। তাঁর লেখা কবিতার বই আবোল তাবোল, গল্প হ-য-ব-র-ল, গল্প সংকলন পাগলা দাশু এবং নাটক চলচ্চিত্তচঞ্চরী বিশ্বসাহিত্যে সর্বযুগের সেরা "ননসেন্স" ধরনের ব্যঙ্গাত্মক শিশুসাহিত্যের অন্যতম বলে মনে করা হয়, কেবল অ্যালিস ইন ওয়ান্ডারল্যান্ড ইত্যাদি কয়েকটি মুষ্টিমেয় ধ্রুপদী সাহিত্যই যাদের সমকক্ষ। মৃত্যুর শত বছর পরেও তিনি বাংলা সাহিত্যের সবচেয়ে জনপ্রিয়তম শিশুসাহিত্যিকদের মধ্যে অন্যতম একজন।
পারিবারিক ইতিহাস
রায় পরিবারের ইতিহাস থেকে জানা যায় তাঁদের পূর্বপুরুষ শ্রী রামসুন্দর দেও (দেব) অধুনা পশ্চিমবঙ্গের নদিয়া জেলার চাকদহ গ্রামের বাসিন্দা ছিলেন৷ ভাগ্যাণ্বেষণে তিনি পৈতৃক গ্রাম ত্যাগ করে পূর্ববঙ্গের শেরপুরে গমন করেন ৷ সেখানে শেরপুরের জমিদার বাড়িতে তাঁর সাক্ষাৎ হয় যশোদলের জমিদার রাজা গুণীচন্দ্রের সাথে ৷ রাজা গুণীচন্দ্র রামসুন্দরের সুন্দর চেহারা ও তীক্ষ্ণ বুদ্ধি দেখে মুগ্ধ হন এবং রামসুন্দরকে তাঁর সাথে তাঁর জমিদারিতে নিয়ে যান ৷ যশোদলে জমিজমা, ঘরবাড়ি দিয়ে তিনি রামসুন্দরকে তাঁর জামাতা বানান ৷ সেই থেকে রামসুন্দর যশোদলে বসবাস শুরু করেন ৷ তাঁর বংশধররা সেখান থেকে সরে গিয়ে কিশোরগঞ্জ জেলার কটিয়াদি উপজেলায় মসূয়া গ্রামে বসবাস শুরু করেন৷
জীবনী
220px|thumbnail|right|সুকুমার রায় এবং তার স্ত্রী সুপ্রভা রায় (১৯১৪) সুকুমার রায়ের জন্ম ১৮৮৭ সালের ৩০শে অক্টোবর কলকাতার এক দক্ষিণ রাঢ়ীয় কায়স্থ বংশীয় ব্রাহ্ম পরিবারে। তিনি ছিলেন বাংলা শিশুসাহিত্যিক উপেন্দ্রকিশোর রায় চৌধুরীর পুত্র। তাঁর মা বিধুমুখী দেবী ছিলেন ব্রাহ্মসমাজের দ্বারকানাথ গঙ্গোপাধ্যায়ের মেয়ে। তাঁর আদিনিবাস বৃহত্তর ময়মনসিংহ জেলার কিশোরগঞ্জ মহকুমার (বর্তমান কিশোরগঞ্জ জেলা) কটিয়াদি উপজেলার মসূয়া গ্রামে। মসূয়াতে বসবাসের আগে তাঁর পূর্বপুরুষের আদিনিবাস ছিল অধুনা পশ্চিমবঙ্গের নদিয়া জেলার অন্তর্গত চাকদহে৷ সুবিনয় রায় ও সুবিমল রায় তার দুই ভাই। এ ছাড়াও তার তিন বোন ছিল, তারা হলেন সুখলতা, পুণ্যলতা ও শান্তিলতা।
সুকুমার রায় জন্মেছিলেন বাঙালি নবজাগরণের স্বর্ণযুগে। তাঁর পারিবারিক পরিবেশ ছিল সাহিত্যানুরাগী, যা তাঁর মধ্যকার সাহিত্যিক প্রতিভা বিকাশে সহায়ক হয়। পিতা উপেন্দ্রকিশোর ছিলেন শিশুতোষ গল্প ও জনপ্রিয়-বিজ্ঞান লেখক, চিত্রশিল্পী, সুরকার ও শৌখিন জ্যোতির্বিদ। উপেন্দ্রকিশোরের ঘনিষ্ঠ বন্ধু ছিলেন রবীন্দ্রনাথ ঠাকুর, যিনি সুকুমারকে সরাসরি প্রভাবিত করেছিলেন। এছাড়াও রায় পরিবারের সাথে জগদীশ চন্দ্র বসু, আচার্য প্রফুল্লচন্দ্র রায় প্রমুখের সম্পর্ক ছিল। উপেন্দ্রকিশোর ছাপার ব্লক তৈরির কৌশল নিয়ে গবেষণা করেন, এ নিয়ে পরীক্ষা-নিরীক্ষা চালান এবং মানসম্পন্ন ব্লক তৈরির একটি ব্যবসায় প্রতিষ্ঠান গড়ে তোলেন। মেসার্স ইউ. রয় এন্ড সন্স নামে ঐ প্রতিষ্ঠানের সাথে সুকুমার যুক্ত ছিলেন।
শিক্ষাজীবন
তিনি গ্রামে প্রাথমিক শিক্ষা লাভের পর কলকাতার সিটি স্কুল থেকে এন্ট্রাস পাশ করেন। কলকাতার প্রেসিডেন্সি কলেজ থেকে ১৯০৬ সালে রসায়ন ও পদার্থবিদ্যায় বি.এস.সি. (অনার্স) করার পর সুকুমার মুদ্রণবিদ্যায় উচ্চতর শিক্ষার জন্য ১৯১১ সালে বিলেতে যান। সেখানে তিনি আলোকচিত্র ও মুদ্রণ প্রযুক্তির ওপর পড়াশোনা করেন এবং কালক্রমে তিনি ভারতের অগ্রগামী আলোকচিত্রী ও লিথোগ্রাফার হিসেবে আত্মপ্রকাশ করেন। ১৯১৩ সালে সুকুমার কলকাতাতে ফিরে আসেন। সুকুমার ইংল্যান্ডে পড়াকালীন, উপেন্দ্রকিশোর জমি ক্রয় করে, উন্নত-মানের রঙিন হাফটোন ব্লক তৈরি ও মুদ্রণক্ষম একটি ছাপাখানা স্থাপন করেছিলেন। তিনি ছোটদের একটি মাসিক পত্রিকা, 'সন্দেশ', এই সময় প্রকাশনা শুরু করেন। সুকুমারের বিলেত থেকে ফেরার অল্প কিছুদিনের মধ্যেই উপেন্দ্রকিশোরের মৃত্যু হয়। উপেন্দ্রকিশোর জীবিত থাকতে সুকুমার লেখার সংখ্যা কম থাকলেও উপেন্দ্রকিশোরের মৃত্যুর পর সন্দেশ পত্রিকা সম্পাদনার দায়িত্ব সুকুমার নিজের কাঁধে তুলে নেন। শুরু হয় বাংলা শিশুসাহিত্যের এক নতুন অধ্যায়। পিতার মৃত্যুর পর আট বছর ধরে তিনি সন্দেশ ও পারিবারিক ছাপাখানা পরিচালনার দায়িত্ব পালন করেন। তার ছোটভাই এই কাজে তার সহায়ক ছিলেন এবং পরিবারের অনেক সদস্য 'সন্দেশ'-এর জন্য নানাবিধ রচনা করে তাদের পাশে দাড়ান।
কর্ম জীবন
সুকুমার রায়ের স্বল্পস্থায়ী জীবনে তার প্রতিভার শ্রেষ্ঠ বিকাশ লক্ষ্য করা যায়। সন্দেশের সম্পাদক থাকাকালীন তার লেখা ছড়া, গল্প ও প্রবন্ধ আজও বাংলা শিশুসাহিত্যে মাইলফলক হয়ে আছে। তার বহুমুখী প্রতিভার অনন্য প্রকাশ তার অসাধারণ ননসেন্স ছড়াগুলোতে। তার প্রথম ও একমাত্র ননসেন্স ছড়ার বই আবোল তাবোল শুধু বাংলা সাহিত্যে নয়, বরং বিশ্বসাহিত্যের অঙ্গনে নিজস্ব জায়গার দাবিদার।
প্রেসিডেন্সী কলেজে পড়বার সময় তিনি ননসেন্স ক্লাব নামে একটি সংঘ গড়ে তুলেছিলেন। এর মুখপাত্র ছিল সাড়ে বত্রিশ ভাজা নামের একটি পত্রিকা। সেখানেই তার আবোল-তাবোল ছড়ার চর্চা শুরু। পরবর্তীতে ইংল্যান্ড থেকে ফেরার পর মানডে ক্লাব (ইংরেজি ভাষা: Monday Club) নামে একই ধরনের আরেকটি ক্লাব খুলেছিলেন তিনি। মনডে ক্লাবের সাপ্তাহিক সমাবেশে সদস্যরা 'জুতো সেলাই থেকে চণ্ডীপাঠ' পর্যন্ত সব বিষয়েই আলোচনা করতেন। সুকুমার রায় মজার ছড়ার আকারে এই সাপ্তাহিক সভার কয়েকটি আমন্ত্রণপত্র করেছিলেন সেগুলোর বিষয়বস্তু ছিল মুখ্যত উপস্থিতির অনুরোধ এবং বিশেষ সভার ঘোষণা ইত্যাদি। ইংলান্ডে থাকাকালীন তিনি রবীন্দ্রনাথ ঠাকুরের গানের বিষয়ে কয়েকটি বক্তৃতাও দিয়েছিলেন, রবীন্দ্রনাথ তখনও নোবেল পুরস্কার পাননি। ইতিমধ্যে সুকুমার লেখচিত্রী/প্রচ্ছদশিল্পীরূপেও সুনাম অর্জন করেছিলেন। তার প্রযুক্তিবিদের পরিচয় মেলে, নতুন পদ্ধতিতে হাফটোন ব্লক তৈরি আর ইংল্যান্ডের কয়েকটি পত্রিকায় প্রকাশিত তার প্রযুক্তি বিষয়ক রচনাগুলো থেকে।
সাংস্কৃতিক ও সৃজনশীল কার্য ছাড়াও সুকুমার ছিলেন ব্রাহ্মসমাজের সংস্কারপন্থী গোষ্ঠির এক তরুণ নেতা। ব্রাহ্ম সমাজ, রাজা রামমোহন রায় প্রবর্তিত একেশ্বরবাদী, অদ্বৈতে বিশ্বাসী হিন্দুধর্মের এক শাখা যারা ৭ম শতকের অদ্বৈতবাদী হিন্দু পুরান ঈশ-উপনিষদ মতাদর্শে বিশ্বাসী। সুকুমার রায় 'অতীতের কথা' নামক একটি কাব্য রচনা করেছিলেন, যা ব্রাহ্ম সমাজের ইতিহাসকে সরল ভাষায় ব্যক্ত করে - ছোটদের মধ্যে ব্রাহ্ম সমাজের মতাদর্শের উপস্থপনা করার লক্ষে এই কাব্যটি একটি পুস্তিকার আকারে প্রকাশ করা হয়। রবীন্দ্রনাথ ঠাকুর, যিনি ওই সময়ের সবথেকে প্রসিদ্ধ ব্রাহ্ম ছিলেন, তার ব্রাহ্মসমাজের সভাপতিত্বের প্রস্তাবের পৃষ্ঠপোষকতা সুকুমার করেছিলেন।
আন্তর্জাতিক ক্রিকেট কাউন্সিলের সদস্যদের তালিকা
[[File:International_Cricket_Council_members_(by_status)_2017.svg|thumb|upright=1.5|সদস্যপদের স্থিতি অনুযায়ী আইসিসি সদস্য:
পূর্ণ সদস্য
ওডিআই মর্যাদাসম্পন্ন সহযোগী সদস্য
সহযোগী সদস্য
সাবেক অথবা বরখাস্ত সদস্য
সদস্য নয় ]]
আন্তর্জাতিক ক্রিকেট কাউন্সিলের সদস্যদের তালিকা কোন নির্দিষ্ট দেশ কিংবা ভৌগোলিক এলাকা নিয়ে গঠিত ক্রিকেট দল ও ক্রিকেটের আন্তর্জাতিক পর্যায়ের সর্বোচ্চ ক্রিকেট পরিচালনা পর্ষদ আইসিসি স্বীকৃতিপ্রাপ্ত ক্রিকেট খেলা পরিচালনা সংস্থার তালিকাবিশেষ।
ইতিহাস
১৫ জুন, ১৯০৯ সালে ইংল্যান্ডের লর্ডসে আন্তর্জাতিক ক্রিকেট কাউন্সিল প্রতিষ্ঠিত হয়। তখন এর নাম ছিল ইম্পেরিয়াল ক্রিকেট কনফারেন্স। প্রতিষ্ঠাকালীন এর সদস্য ছিল ইংল্যান্ড, অস্ট্রেলিয়া ও দক্ষিণ আফ্রিকা। শুরুতে কেবলমাত্র কমনওয়েলথভূক্ত দেশগুলোই এতে যুক্ত হতে পারতো। পরবর্তীতে ১৯২৬ সালে যোগ দেয় ওয়েস্ট ইন্ডিজ, নিউজিল্যান্ড, ১৯৩২ সালে ভারত। ১৯৫৩ সালে পাকিস্তান ক্রিকেট দল এর সদস্যপদ লাভ করে। ১৯৬১ সালে বর্ণবৈষম্যবাদজনিত কারণে দক্ষিণ আফ্রিকাকে কমনওয়েলথ থেকে বহিষ্কার করা হলে তাদেরকে আইসিসি থেকে সদস্যপদ কেড়ে নেয়া হয়। পূর্বে কেবলমাত্র টেস্টখেলুড়ে দেশগুলোই এর অন্তর্ভুক্ত ছিল। ১৯৬৫ সালে ইম্পেরিয়াল ক্রিকেট কনফারেন্সের নাম পরিবর্তন করে ইন্টারন্যাশনাল ক্রিকেট কনফারেন্স রাখা হয়। নতুন নিয়ম প্রবর্তনের ফলে প্রথমবারের মতো কমনওয়েলথের বাইরের অন্য দেশকেও আইসিসি'র সহযোগী সদস্য হিসেবে অন্তর্ভুক্ত করা শুরু হয়।
যে-কোন নতুন সদস্যই পরিচালনা পর্ষদের নির্বাচনের মাধ্যমে সহযোগী সদস্যের মর্যাদায় আসীন হতে পারে। পরবর্তীতে সম্ভাব্যতা যাচাইয়ের পরই পূর্ণ সদস্য হতে পারবে। ফিজি এবং মার্কিন যুক্তরাষ্ট্র আইসিসির প্রথমদিককার সহযোগী সদস্য ছিল।১৯৮১ সালে শ্রীলঙ্কা সদস্য হিসাবে যোগদান করে।১৯৮৯ সালে আবারো এর নাম পরিবর্তন করা হয়। এবার নামকরণ করা হয় 'ইন্টারন্যাশনাল ক্রিকেট কাউন্সিল' যা অদ্যাবধি প্রচলিত। ১৯৯১ সালে দক্ষিণ আফ্রিকা পুনরায় পূর্ণ সদস্য হিসেবে নির্বাচিত হয়। এরপর ১৯৯২ সালে জিম্বাবুয়েকে পূর্ণ সদস্যের মর্যাদা দেয়া হয়। ২০০০ সালে বাংলাদেশকে ১০ম টেস্টভূক্ত দল হিসেবে অন্তর্ভুক্ত করা হয়। সাম্প্রতিক সময়ে সর্বশেষ আফগানিস্তান ও আয়ারল্যান্ডকে টেস্ট খেলুড়ে দল হিসেবে উন্নিত করা হয়। বর্তমানে আইসিসির সর্বমোট সদস্য দলের সংখ্যা ১০৫টি। ২০১৯ জুলাই, জিম্বাবুয়ের সদস্যপদ স্থগিত করা হয়। এটিই প্রথমবার কোন পূর্ণ সদস্য দেশের সদস্যপদ স্থগিত করল আইসিসি।
ক্রিকেট পরিচালনা বোর্ড
আইসিসি দ্বি স্তরবিশিষ্ট সদস্যের ব্যবস্থা রেখেছে। পূর্ণাঙ্গ সদস্যভূক্ত বারটি ক্রিকেট পরিচালনা বোর্ডের নিয়ন্ত্রণাধীন দলগুলো আনুষ্ঠানিকভাবে টেস্ট ক্রিকেট খেলায় অংশগ্রহণের অধিকারী। সহযোগী সদস্যভূক্ত ৯৩টি ক্রিকেট পরিচালনা বোর্ডের স্থায়ী প্রতিষ্ঠান রয়েছে ও ক্রিকেট খেলা আয়োজন করে থাকে; কিন্তু তারা পূর্ণ সদস্যের পর্যায়ে পড়ে না। ক্রিকেট পরিচালনা বোর্ড আছে যারা ক্রিকেটের আইন অনুসারে ক্রিকেট খেলায় অংশ নিয়ে থাকে।
আইসিসির সদস্য
নিচের তালিকায়, স্থগিত সদস্যদের † দিয়ে চিহ্নিত করা হয়েছে
পূর্ণ সদস্য
একটি পূর্ণ সদস্য দেশের পরিচালনা পর্ষদ অথবা সহযোগী দেশের গ্রুপ আন্তর্জাতিক ক্রিকেটে উক্ত এলাকার প্রতিনিধিত্ব করে। পূর্ণ সদস্য দেশের অফিসিয়াল টেস্ট ম্যাচ খেলানোর জন্য প্রতিনিধি দল পাঠানো ও আইসিসির বোর্ড মিটিংয়ে ভোটিং করার পূর্ণ অধিকার রয়েছে। সকল পূর্ণ সদস্য দেশগুলো স্বয়ংক্রিয়ভাবে একদিনের আন্তর্জাতিক এবং টুয়েন্টি২০ আন্তর্জাতিক খেলার যোগ্যতা অর্জন করে। ওয়েস্ট ইন্ডিজ জাতীয় ক্রিকেট দল শুধুমাত্র একটি দেশকে প্রতিনিধিত্ব করে না, পরন্তু ১৫টি দেশ বা অঞ্চলের সমন্বয়ে গঠিত ক্যারিবীয় অঞ্চলের প্রতিনিধিত্ব করে। অনুরূপভাবে ইংল্যান্ড প্রতিনিধিত্ব করে ইংল্যান্ড এবং ওয়েলসের এবং আয়ারল্যান্ড প্রতিনিধিত্ব করে সকল আয়ারল্যান্ড দ্বীপের।
উক্ত ১২ জাতির মধ্যে, শ্রীলঙ্কা, জিম্বাবুয়ে, বাংলাদেশ, আফগানিস্তান এবং আয়ারল্যান্ড পূর্ণ সদস্য হওয়ার পূর্বে সহযোগী সদস্য হিসেবে আইসিসির নিয়ন্ত্রণাধীন খেলেছে। বর্তমানে, আইসিসি কর্তৃক জিম্বাবুয়ের সদস্যপদ স্থাগিত করেছে।
সহযোগী সদস্য
২২ জুন, ২০১৭ তারিখে দুবাইয়ে অনুষ্ঠিত আইসিসি বোর্ড সভায় উন্নয়ন কমিটির সুপারিশের আলোকে অনুমোদনপ্রাপ্ত সদস্যপদ সম্পূর্ণ বিলুপ্ত করে তাদেরকে সহযোগী দেশ হিসেবে আবার আবেদন করার সুযোগ দেয়া হয়।এর পরিপ্রেক্ষিতে বর্তমানে সহযোগী দেশ সংখ্যা ৯৩ টি
সহযোগী সদস্যভূক্ত দেশকে অবশ্যই নিম্নলিখিত শর্তাবলী পালন করতে হয়:- :
ওডিআই মর্যাদাপ্রাপ্ত সহযোগী সদস্য
আইসিসি সহযোগী সদস্যদেশগুলোকে বিশ্ব ক্রিকেট লীগ এর সাফল্যের উপর ভিত্তি করে একদিনের আন্তর্জাতিক মর্যাদা প্রদান করে।
যে সকল সদস্য দেশের বর্তমানে ওডিআই মর্যাদা রয়েছে:
নেদারল্যান্ডস ২০১৫-১৭ আইসিসি বিশ্ব ক্রিকেট লীগ চ্যাম্পিয়ানশীপ বিজয়ী হওয়ায় ২০১৮ আইসিসি বিশ্বকাপ বাছাইপর্বের পরেই ওডিআই মর্যাদা পায়। উক্ত বাছাই প্রতিযোগিতায় যুক্ত অন্য তিনটি সর্বোচ্চ স্থান দখলকারী তিনটি দল (সংযুক্ত আরব আমিরা, স্কটল্যান্ড ও নেপাল) ওডিআই মর্যাদা পায়। ২০১৮ এর জুনে সংযুক্ত আরব আমিরাত ও স্কটল্যান্ডকে মূল র‍্যাংকিং তালিকায় যুক্ত করা হয় এবং জানুয়ারী ২০১৯ এ নেপালকে মূল র‍্যাংকিং তালিকায় নিয়ে আসা হয়। নেদারল্যান্ডসকেও যুক্ত করা হবে, যখন তাদের পর্যাপ্ত সংখ্যাক খেলা খেলবে এবং একটি অর্থবহ রেটিং অর্জন করবে।
চারটি অতিরিক্ত দল ওডিআই মর্যাদা পায় ২০১৯ এর এপ্রিলে আইসিসি বিশ্ব ক্রিকেট লীগ দ্বিতীয় বিভাগ শেষ হওয়ার পর। দলগুলো হল: নামিবিয়া, ওমান, পাপুয়া নিউ গিনি এবং যুক্তরাষ্ট্র.
টি২০আই মর্যাদাপ্রাপ্ত সহযোগী সদ্যসসমূহ
ওডিআই মর্যাদা সম্পন্ন দলগুলো স্বয়ংক্রিয়ভাবে টি-২০আই মর্যাদাও পেয়ে যায়। ২০১৮-এর এপ্রিলেল আইসিসি ঘোষণা করে যে, ১ জানুয়ারী ২০১৯ থেকে আইসিসির সকল সহযোগী সদস্য দেশের মধ্যকার অনুষ্ঠিত খেলাগুলো পুর্ণ টি২০আই মর্যাদা পাবে। সেই হিসাবে আইসিসির ১০৫টি সহযোগী সদস্য দেশ টি২০আই মর্যাদা প্রাপ্ত।
সাবেক সদস্য
মোট ৫টি দেশ/দল যারা পূর্বে আইসিসির সদস্য দেশ (সহযোগী অথবা অনুমোদনপ্রাপ্ত) হিসাবে অন্তর্ভুক্ত ছিল। কিন্তু আইসিসির সদস্যতা নিয়ামাবলী ভঙ্গ করায় তাদের সদস্য পদ মর্যাদা ফিরিয়ে নেয়া হয়।
আলু চাট
আলু চাট ('आलू चाट',, 'আলু চাট') হল একটি উত্তর ভারত, বাংলাদেশ এবং পাকিস্তানের কিছু অংশে তৈরি একটি রাস্তার খাবারের পদের নাম। আলুকে তেলে ভেজে মশলা এবং চাটনি সহযোগে এটি প্রস্তুত করা হয়। এটি জলখাবার হিসাবে, সাইড ডিস অথবা হাল্কা ভোজন হিসাবে খাওয়া হয়। এটি চৌকাকৃতির সেদ্ধ এবং ভাজা আলু দিয়ে তৈরি এবং চাট মশলা দিয়ে পরিবেশিত হয়। এই খাবারটির আঞ্চলিক বহুবিধ বৈচিত্রতা রয়েছে। হিন্দিতে "আলু" শব্দের অর্থ আলু ও "চাট" শব্দটি হিন্দি শব্দ  চাটনা থেকে এসেছে যার মানে উপভোগ করে আস্বাদন করা।. অতএব আলু চাট মানে একটি মসলাদার আলুর জলখাবার।
মিশিও কাকু
মিশিও কাকু (加来 道雄) একজন আমেরিকান পদার্থ বিজ্ঞানী। তিনি সিটি কলেজ অব নিউ ইয়র্কের একজন হেনরি সিম্যাট অধ্যাপক, একজন ভবিষ্যতদ্রষ্টা, বিজ্ঞান প্রচারনাকারী এবং জনপ্রিয়কারী। তিনি বিজ্ঞান এবং তদসংশ্লিষ্ট বেশ কিছু বই রচনা করেছেন। তিনি প্রায়শই বিভিন্ন রেডিও, টেলিভিশন এবং চলচ্চিত্রে অংশগ্রহণ করেন এবং বিজ্ঞান বিষয়ক প্রচুর ব্লগ লিখেছেন। তিনি ফিজিক্স অব দি ইম্পসিবল (২০০৮) এবং ফিজিক্স অব দি ফিউচার (২০১১) নামে দুটি বেস্ট সেলার বই রচনা করেছেন। তিনি বিবিসি, ডিসকভারী চ্যানেল সহ বেশ কিছু চ্যানেলে বিভিন্ন অনুষ্ঠানে উপস্থাপনা করেছেন।
বড়কলীয়া নস্করা
বড়কলীয়া নস্করা গ্রামটি ধুবড়ী জেলা ৰ দক্ষিণ শালমারা মহুকুমার অন্তর্গত একটি রাজহ গ্রাম। এই গ্রামটির সাথে আরও অনেকগুলি ছটো-বড় গ্রাম জড়িত হয়ে আছে। প্রায় ১০ টি ছোটো গ্রাম দ্বারা গঠিত একটি রাজহ গ্রাম। এর নস্করা গাওঁ পঞ্চায়তও যুক্ত করে।
দিসপুর হ’ল নস্করা গ্রামের রাজধানী। নস্করা গ্রাম থেকে রাজ্যর রাজধানী দিসপুরের দূরত্ব প্রায় ১৭৭ কিলোমিটার। নস্করা তেকে অন্য পাশের রাজ্যর রাজধানী লখনৌ এবং তার দূরত্ব ২৪৫.৫ কিলোমিটার। অন্যান্য সমৃদ্ধ রাষ্ট্রর রাজধানীগুলি হ'ল শিলং ১৮৪.৬ কিলোমিটার, গেংটক ২১৩.৭ কিলোমিটার, আগরতলা ২৬১.৯ কিলোমিটার।
নামের উৎপত্তি
এই গ্রামটির নাম বড়কলীয়া নস্করা কীভাবে হ’ল সেই বিষয়ে কোনও ধরনের সঠিক ইতিহাস বা প্রমাণ পাওয়া যায়নি। তবে, একটি জনশ্রুতি মতে পুরণিকালে এই অঞ্চলটিতে “নস্কর” নামের একজন রাভা বাস করছিলেন। আর সেই রাভার নাম অনুসারে গ্রামটির নাম নস্করা হয় বলে অনেকে মনে করেন। অন্য একটি জনশ্রুতি মতে আছে যে, পুরণিকালে এই গ্রামে খেজুরের “রস” প্রচুর উৎপন্ন হত। এবং মুরব্বী মানুষেরা “রস”কে “নস” বলত। তাই এই জায়গায় রস বা নস উৎপন্ন করা হয়েছিল বলে “কর” ধাতু যোগ দিয়ে নস্করা হইছে । (অর্থাৎ রস তৈরি করা ঠাই)
জনসংখ্যা
২০১১ সালের লোকপিয়ল অনুসারে বড়কলীয়া নস্করা গ্রামের জনসংখ্যা ৮২৭৩ জন এবং এর মধ্যে পুরুষ ৪১৮০ জন এবং মহিলা ৪০৯৩ জন ।
রাজ ভাষা
নস্করার আদি ভাষা হ'ল অসমীয়া, বাংলা। যদিও গ্রামটির রাজ ভাষা অসমীয়া কিন্তু বাড়িতে বা অন্যজনের সাথে বেশিরভাগ মানুষে বাংলা ব্যভহার করে থাকেন। কোনও একটা রাজহ অনুষ্ঠান বা সরকারি কার্য্যালয়ে কেবল অসমীয়া ভাষা ব্যবহার করা দেখা যায়। এর পরেও স্কুল কলেজতেও আসমীয়া বলা বাধ্যতা করা হইছে। নস্করা গ্রামের মানুষেরা নগর বা শহর বা অসমের বাইরে অন্য জাগায় গেলে যোগাযোগের জন্য অসমীয়া ভাষা ব্যবহার করতে দেখা যায়।
বিশেষ
নস্করা গ্রামটি ইউটিসি ৫.৩০ সময় অঞ্চলে অভস্থিত এবং এটি ভারতীয় মান সময় (IST) অনুসরণ করে। নস্করা সূর্য উঠার সময় আইএসটি থেকে -৩০ মিনিটের মধ্যে পরিবর্তিত হয়। নস্করায় যানবাহন চালানোর দিক বাওঁদিক, গাড়ী চালানোর সময়ে সব যানবাহনকে বাওঁসাইট দিয়ে যেতে হয়। নস্করার মানুষের রাষ্ট্রীয় মুদ্রা ব্যবহার করে যা ভারতীয় রুপি এবং এর ইন্টানেশনাল মুদ্রা কোডটি INR। বিদেশ থেকে ভারতীয় দেশের ডাইলিং কোড +৯১ যুক্ত করে নস্করার ফোন এবং মোবাইলগুলি লাভ করতে পারে। নস্করার মানুষেরা দৈনিন্দন জীবনে দিন/মাস/বছর তারিখের ফর্মেটটি অনুসরণ করে।
প্রধান জীবিকা
থাম্ব|বড়কলীয়া নস্করার মানুষেরা বয়ন শিল্পে কাম করছেন। এই গ্রামের বেশিরভাগ মানুষেরা কৃষি করে জীবিকা নির্বাহ করে আছে। কিছু সংখ্যাক মানুষ সরকারি চাকরি করে। যদিও গ্রামটির প্রধান জীবিকা কৃষি কিন্তু পর্যাপ্ত পরিমাণে ভূমি না থাকার জন্য গ্রামের মানুষ অন্য উপায় বেছে নিয়েছে। যেমন কিছু লোকে দোকান কৰে, কিছু লোকে মাছ মারে, কিছু লোক গুয়াহাটী বা অন্য রাজ্য গিয়া হাজিরা বা ব্যক্তিগত খণ্ড কোম্পানিতে চাকরি করে। কিছুলোক আবার বে-সরকারী বিদ্যালয় প্রতিষ্ঠা করে টাকা অর্জন করছে। কিছুলোক অসমের বয়ন শিল্প (তাঁতশাল)এ কাম করে। তাঁতশালে কাপোড় তৈরী করে সেই কাপোড়গুলি মেঘালয়, হাটশিঙিমারি, মানকাচর ইত্যাদি জাগায় নিয়ে বিক্রি করে।
খেতে উৎপাদন করা শস্য
ধান, পাট, গম, সরশ্যা, টিশি, মটর, বুট, কুঁইশাৰ, মরিছ, আলু, ভেণ্ডি, কেরেলা, জাতিলাও, বিলাতিলাও, টমেটো, বেগুন, বান্ধাকবি, ফুলকবি, ওলকবি, মূলা, গাজর, পিয়াজ, রশুন ইত্যাদি।
যাতায়ত
নস্করা গ্রামের প্রায়শই রাস্তা-ঘাট কাঁচা। যদিও কিছু রাস্তা পাকা দেখতে পাওয়া যায় কিন্তু সেইগুলি অনেক খারাপ অবস্থা হয়ে আছে।
বিমান ঘাটি
রুপসী হ'ল পাশের বিমানবন্দর যা নস্করা গ্রাম থেকে ২৮.৯ কি.মি. দূরে। এটি দ্বিতীয় বিশ্বযুদ্ধ র সময় বৃটিছ সরকার দ্বারা নির্মাণ করা হইছিল। মূলতঃ সামরিক উদ্দেশ্যে। ১৯৮৩ সাল পর্যন্ত, ইন্ডিয়ান এয়ারলাইনস এবং কিছু ব্যক্তিগত বাণিজ্যিক বিমান কলকাতা, গুয়াহাটি এবং ধুবড়ী র মধ্যে নিয়মিত চলছিল। তার পর প্রায় ৩৬ বছর পর্যন্ত সম্পূরণ রূপে বন্ধ ছিল এই বন্দরটি। ফের প্রায় ৩৬ বছর পর এই রুপসী বিমানবন্দরটি আবার মেরামতির জন্য জিওআই দ্বারা কাম চলে আছে যদিও এখনো সম্পূর্ণ হয় নাই ।
নগর
বড়কলীয়া নস্করা গ্রামের পাশের নগর/গুরুত্বপূর্ণ স্থানটি ১৪.১ কিলোমিটার দূরে থাকা ধুবড়ী জেলা। নস্করার চারপাশে থাকা নগরগুলি নিম্নলিখিত ধরনের।
শিক্ষানুষ্ঠান
বড়কলীয়া নস্করা গ্রামে অনেক সরকারী ও বে-সরকারী শিক্ষানুষ্ঠান রইছে। যা এই অঞ্চলের ছাত্র-ছাত্রীদের ভবিষ্যত গঢ়তে যথেষ্ট ভুমিকা পালন করে ।
বড়কলীয়া নস্করা গুগল মেপ
Google Map
লুবনা বিনতে হাজর
লুবনা বিনতে হাজর (لُبنى بنت هاجَر) আবদুল মুত্তালিবের স্ত্রী এবং আবু লাহাবের মা ছিলেন।
তার বাবা হাজর ইবনে আব্দমানাফ ইবনে দাতির ইবনে হুবাশিয়া ইবনে সলুল ইবনে কাব ইবনে আমর, ছিলেন বনু খুজাহ উপজাতির। তার মা, হিন্দ বিনতে 'আমর ইবনে কাব ইবনে সাদ ইবনে তাইম ইবনে মুররা ছিলেন কুরাইশের বনু তাইম বংশের, সুতরাং আবু বকরের আত্মীয় ছিলেন। হিন্দের মা ছিলেন সওদা বিনতে জুহরা ইবনে কিলাব, হিন্দ আমিনা বিনতে ওয়াহাবের প্রথম চাচাত বোন এবং লুবনা ইসলামিক নবী মুহাম্মদের দ্বিতীয় চাচাত বোন ছিলেন।
আবদুল-মুত্তালিবের সাথে তার বিবাহের মাধ্যমে লুবনার এক পুত্র হয়েছিল নাম আবদুল-উজ্জা, তবে তিনি আবু লাহাব ("শিখা মানব") হিসাবে পরিচিত ছিলেন, তাঁর সৌন্দর্যের কারণে।
পরবর্তীকালে মুসলিম ঐতিহাসিকদের মতে লুবনা আল-সামাজিজ নামে পরিচিত ছিল, যার অর্থ "অশুভ" (কুৎসিত) বা "কোনও ভাল গুণহীন" হতে পারে।
বাহাউদ্দিন নকশবন্দ বুখারী
প্রাথমিক জীবন
বাহাউদ্দিন বুখারার (বর্তমানে উজবেকিস্তান) সন্নিকটে কাসরে হিন্দুভান (পরবর্তীতে কাসরে আরেফান নামকরণ করা হয়) নামক স্থানে ১৩১৭ সালের মার্চে (মহররম ৭১৭ হিজরী) জন্মগ্রহণ করেন। অল্প বয়স থেকেই তিনি আধ্যাত্মিক ক্ষমতার অধিকারী ছিলেন। ইউসুফ হামাদানির পঞ্চম বংশধর বাবা সাম্মাসি একবার কাসরে আরেফান গ্রাম অতিক্রম করে বলেছিলেন, "আমি একজন আধ্যাত্মিক জ্ঞানীর ঘ্রাণ অনুভব করছি যিনি এখানে জন্মগ্রহণ করবেন এবং যার নামে এই পুরো তরিকাটি পরিচিত হবে।"
আধ্যাত্মিক সাধনাকাল
শৈশব থেকেই বাহাউদ্দিন অসংখ্য সুফি সাধকদের সাহচর্যে ও সংশ্রবে ছিলেন। অল্প বয়সেই তিনি বাবা মোহাম্মদ সাম্মাসির নিকট বায়াত গ্রহণ করেন এবং তিনিই ছিলেন তার আধ্যাত্মিক জীবনের প্রথম দীক্ষাগুরু। তবে বাবা মোহাম্মদের প্রধান খলিফা (আধ্যাত্মিক প্রতিনিধি) আমির কুলালের সাথে বাহউদ্দিনের সম্পর্ক তার আধ্যাত্মিক জীবনের গুরুত্বপূর্ণ অংশ। মূলত তার থেকেই বাহাউদ্দিন আধ্যাত্মিক শিক্ষা গ্রহণ করেন। তার সিলসিলার ক্রমটি নিম্নরূপ:
ওফাত
বাহাউদ্দিন ১৩৮৯ সালের ২ মার্চ (৩ রবিউল আউয়াল ৭৯১ হিজরি) ৭৩ বছর বয়সে কাসরে আরেফানে শেষ নিঃশ্বাস ত্যাগ করেন এবং সেখানেই তাকে সমাহিত করা হয়। ১৫৪৪ সালে খান আবদুল আজিজ তার কবরের উপরে একটি সমাধি এবং আশেপাশের ইমারত নির্মাণ করেছিলেন। বুখারা থেকে ১২ কিলোমিটার দূরে একটি মেমোরিয়াল কমপ্লেক্স রয়েছে এবং বর্তমানে এটি একটি তীর্থযাত্রার স্থানে পরিণত হয়েছে।
ম্যাসাচুসেটস
ম্যাসাচুসেটস, আনুষ্ঠানিকভাবে কমনওয়েলথ অব ম্যাসাচুসেটস, উত্তর-পূর্ব মার্কিন যুক্তরাষ্ট্রের নিউ ইংল্যান্ড অঞ্চলের সর্বাধিক জনবহুল রাজ্য। এটি পূর্ব দিকে আটলান্টিক মহাসাগর, দক্ষিণে কানেকটিকাট ও রোড আইল্যান্ড, উত্তরে নিউ হ্যাম্পশায়ার ও ভার্মন্ট এবং পশ্চিমে নিউ ইয়র্ক দ্বারা সীমাবদ্ধ। ম্যাসাচুসেটসের রাজধানী বোস্টন, যা নিউ ইংল্যান্ডের সর্বাধিক জনবহুল শহর। এটি বৃহত্তর বোস্টন মহানগর অঞ্চল, আমেরিকান ইতিহাস, শিক্ষাবিদ ও শিল্পের উপর প্রভাবশালী একটি অঞ্চল। মূলত কৃষি, মৎস্য শিকার ও বাণিজ্যের উপর নির্ভরশীল ম্যাসাচুসেটস শিল্প বিপ্লবের সময় উৎপাদন কেন্দ্রে রূপান্তরিত হয়। একবিংশ শতাব্দীতে ম্যাসাচুসেটসের অর্থনীতি উৎপাদন শিল্প থেকে পরিষেবাসমূহে স্থানান্তরিত হয়। আধুনিক ম্যাসাচুসেটস জৈবপ্রযুক্তি, প্রকৌশল, উচ্চশিক্ষা, অর্থসংস্থান ও সামুদ্রিক বাণিজ্যের ক্ষেত্রে বিশ্বব্যাপী শীর্ষস্থানীয়।